FVV O‘zbekistonda havo harorati yana keskin ko‘tarilishi haqidagi xabarlarni rad etdi

O‘zbekiston FVV Telegram tarmog‘i va ayrim saytlarda vazirlikka havola qilgan holda joylashtirilgan yaqin sutkalarda respublika hududida harorat yana keskin ko‘tarilishi haqidagi xabarlarni rad etdi.

FVV huzuridagi Gidrometeorologiya xizmati markaziga ko‘ra, 3-avgustga qadar O‘zbekistonda kunduzi 32—37, kechki payt esa 17—22 daraja harorat hukm surishi kutilmoqda.
Shu munosabat bilan vazirlik matbuot xizmati aniq va ishonchli ma’lumotlar uchun FVVning rasmiy manbalariga murojaat etishni so‘ragan.